CELEX: 62019TN0161
Language: mt
Date: 2019-03-11 00:00:00
Title: Kawża T-161/19: Rikors ippreżentat fil-11 ta’ Marzu 2019 — Deutsche Telekom vs Il-Parlament u Il-Kunsill

20.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 172/37
            
         
      Rikors ippreżentat fil-11 ta’ Marzu 2019 — Deutsche Telekom vs Il-Parlament u Il-Kunsill
      (Kawża T-161/19)
      (2019/C 172/51)
      Lingwa tal-kawża: l-Ingliż
      
         Partijiet
      
      
         Rikorrenti: Deutsche Telekom (Bonn, il-Ġermanja) (rappreżentanti: F. González Díaz, B. Langeheine U J. Blanco Carol, avukati)
      
         Konvenuti: Il-Parlament Ewropew u Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara t-talba għal annullament ammissibbli;
               
            
                  —
               
               
                  tannulla l-Artikolu 50 tar-Regolament (UE) 2018/1971 tal-Parlament Ewropew u tal-Kunsill (1);
               
            
                  —
               
               
                  tikkundanna lill-Parlament Ewropew u lill-Kunsill tal-Unjoni Ewropea għall-ispejjeż legali tar-rikorrenti kif ukoll għall-ispejjeż l-oħra relatati ma’ dawn il-proċeduri.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq l-invalidità tal-Artikolu 50 tar-regolament ikkontestat minħabba li l-Artikolu 114 TFUE ma jikkostitwixxix bażi legali xieraq.
               
            
                  2.
               
               
                  It-tieni motiv ibbażat fuq il-fatt li l-Artikolu 50 tar-regolament ikkontestat jikser il-prinċipju ta’ sussidjarjetà u ma huwiex immotivat.
               
            
                  3.
               
               
                  It-tielet motiv ibbażat fuq il-fatt li l-Artikolu 50 tar-regolament ikkontestat jikser il-prinċipju ta’ proporzjonalità u ma huwiex immotivat.
               
            
                  4.
               
               
                  Ir-raba’ motiv ibbażat fuq il-fatt li l-proċedura segwita għall-adozzjoni tal-Artikolu 50 tar-regolament ikkontestat kisret il-prinċipji ta’ regolamentazzjoni aħjar.
               
            
                  5.
               
               
                  Il-ħames motiv ibbażat fuq il-fatt li l-Artikolu 50 tar-regolament ikkontestat jillimita d-dritt fundamentali tar-rikorrenti għall-proprjetà u għal libertà ta’ intrapriża.
               
            
         (1)  Regolament (UE) 2018/1971 tal-Parlament Ewropew u tal-Kunsill tal-11 ta’ Diċembru 2018 li jistabbilixxi l-Korp ta’ Regolaturi Ewropej tal-Komunikazzjonijiet Elettroniċi (BEREC) u l-Aġenzija għall-Appoġġ tal-BEREC (l-Uffiċċju tal-BEREC), li jemenda r-Regolament (UE) 2015/2120 u li jħassar ir-Regolament (KE) Nru 1211/2009 (ĠU 2018, L 321, p. 1).